Občina Hrastnik, na podlagi 8. in 86. člena statuta Občine Hrastnik (Uradni vestnik Zasavja št. 28/07), Uredbe o odvajanju in čiščenju komunalne odpadne vode (Ur. List RS 98/15, 76/17, 81/19, 194/21, 44/22-ZVO-2 in 21/25), Pravilnika o dodelitvi proračunskih sredstev za namen subvencioniranja nakupa in vgradnje malih komunalnih čistilnih naprav v Občini Hrastnik (Uradni vestnik Zasavja št. 8/25) in na podlagi Odloka o proračunu Občine Hrastnik za leto 2025 (Uradni vestnik Zasavja št.17 /24 in 19/25), objavlja

**J A V N I P O Z I V**

**za subvencioniranje nakupa in vgradnje**

**malih komunalnih čistilnih naprav**

**v Občini Hrastnik**

**za leto 2025**

1. **Naročnik javnega poziva:**

Občina Hrastnik, Pot Vitka Pavliča 5, 1430 Hrastnik

1. **Predmet javnega poziva:**

Subvencioniranje nakupa in vgradnje malih komunalnih čistilnihnaprav na območjih občine Hrastnik (nadalje MKČN)

1. **Pogoji sofinanciranja:**

Pravico do subvencioniranja imajo lastniki objektov in zemljišč na območju občine Hrastnik, kjer ni predvidena izgradnja kanalizacijskega omrežja ali so aktivnosti za izgradnjo kanalizacijskega omrežja šele v fazi priprave projektne dokumentacije in se objekt ali zemljišče ne nahaja znotraj varovalnih pasov virov pitne vode. S strani Direkcije za vode mora biti za odvajanje iz MKČN pridobljeno vodno soglasje (5. točka 150 člena Zakona o vodah). Vgrajena MKČN mora imeti vse potrebne certifikate in dokazila glede izpolnjevanja predpisov s področja varstva okolja v Sloveniji.

1. **Merila in kriteriji:**
* velikost MKČN,
* funkcija objekta za katerega se odpadne vode čistijo,
* doseganje rezultatov prečiščenih voda,
* certifikati izdelovalca MKČN

Podrobneje so določeni v Pravilniku: Pravilnik o dodelitvi proračunskih sredstev za namen subvencioniranja nakupa in vgradnje malih komunalnih čistilnih naprav v Občini Hrastnik (Uradni vestnik Zasavja št. 8/25)

1. **Določitev višine subvencioniranja**:
* do vključno 6 PE 800 EUR;
* od vključno 7 do vključno 10 PE 1.200 EUR
* od vključno 11 do vključno 20 PE 1.400 EUR

Višina sredstev se določi na podlagi izkazane dokumentacije, računov in dokazil glede namembnosti objekta po sprejetem Pravilniku dodelitvi proračunskih sredstev za namen subvencioniranja nakupa in vgradnje malih komunalnih čistilnih naprav v Občini Hrastnik (Uradni vestnik Zasavja št. 8/25).

1. **Višina zagotovljenih sredstev v proračunu Občine Hrastnik za leto 2025:**

10.000,00 EUR

1. **Dokumentacija poziva:**

Dokumentacija poziva (obrazec za prijavo) je na voljo v prostorih glavne pisarne, spletnih straneh Občine Hrastnik ([www.hrastnik.si](http://www.hrastnik.si)) in spletni strani Javnega podjetja Komunala Hrastnik d.o.o.

1. **Način prijave in oddaje:**

**Posamezna prijava mora biti oddana izključno na obrazcih za prijavo dokumentacije poziva naročnika do 30.10.2025.**

**Vloge, ki ne bodo izdelane na predpisanih obrazcih naročnika oziroma bodo oddane kasneje, se zavržejo.**

Upravičenci morajo dokumentacijo poziva oddati kot priporočeno pošiljko, lahko pa jo prinesejo osebno v glavno pisarno Občine Hrastnik. Razpisna dokumentacija se pošlje v zaprti kuverti z oznako *"Za subvencioniranje nakupa in vgradnje MKČN – ne odpiraj"* na naslov OBČINA HRASTNIK, POT VITKA PAVLIČA 5, 1430 HRASTNIK.

1. **Rok poziva:**

Poziv se začne z dnem objave in konča s porabo razpoložljivih proračunskih sredstev.

**10. Izid poziva:**

 Vloge se obravnavajo praviloma enkrat mesečno do porabe sredstev. Popolna vloga se ovrednoti najkasneje v tridesetih dneh. O višini subvencioniranja se izda sklep. Z upravičencem župan Občine Hrastnik sklene pogodbo o subvencioniranju nakupa in vgradnje MKČN.

Izplačilo se izvede po izdaji sklepa in podpisu pogodbe, predložitvi vseh obveznih listin zahtevanih v razpisni dokumentaciji oz. prijavnem obrazcu in Pravilniku o dodelitvi proračunskih sredstev za namen subvencioniranja nakupa in vgradnje malih komunalnih čistilnih naprav v Občini Hrastnik (Uradni vestnik Zasavja št. 8/25).

1. **Dodatne informacije:**

Na telefonski številki: 03 56 54 371 (Tomaž Sihur).

Številka: 007-0004/2025

Datum: 11.4.2025

 **Marko Funkl,**

 **Župan Občine Hrastnik**